
ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ 

ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԳԼԽԱՎՈՐ ՔԱՐՏՈՒՂԱՐԻ ՏԵՂԱԿԱԼ

	1.Ընդհանուր դրույթներ

	1.1 Պաշտոնի անվանումը, ծածկագիրը
Աշխատանքի և սոցիալական հարցերի նախարարության գլխավոր քարտուղարի տեղակալ  (ծածկագիրը` 10-Ղ2-1)
1.2  Ենթակա և հաշվետու է 
Գլխավոր քարտուղարի տեղակալը անմիջական ենթակա և հաշվետու է գլխավոր քարտուղարին:
1.3 Ենթակա և հաշվետու պաշտոններ 
Գլխավոր քարտուղարի տեղակալը ենթակա աշխատողներ չունի:
1.4  Փոխարինող պաշտոնի կամ պաշտոնների անվանումները
Գլխավոր քարտուղարի տեղակալի բացակայության դեպքում նրան փոխարինում է նախարարության գլխավոր քարտուղարը կամ կառուցվածքային ստորաբաժանումների ղեկավարներից մեկը:
1.5 Աշխատավայրը
Հայաստան, ք.Երևան, Կենտրոն վարչական շրջան, Կառավարական շենք N3

	2. Պաշտոնի բնութագիր
2.1 Աշխատանքի բնույթը, իրավունքները, պարտականությունները 
1. կազմակերպում է նախարարությունում քաղաքացիական ծառայության թափուր պաշտոնները զբաղեցնելու համար անցկացվող մրցույթի նախապատրաստական աշխատանքների իրականացումը.
2. իրականացնում է նախարարության կառուցվածքային ստորաբաժանումների կոնկրետ աշխատանքների համակարգումը.
3. Գլխավոր քարտուղարի հանձնարարությամբ հսկողություն է իրականացնում նախարարության կողմից իրականացվող գնումների գործընթացի, այդ թվում գնումների օրենսդրության պահանջների կատարման նկատմամբ,
4. իր լիազորությունների շրջանակներում մասնակցում է աշխատակազմի կառուցվածքային, հաստիքային, ինչպես նաև քաղաքացիական ծառայության անվանացանկում փոփոխուփյուններ կատարելու նախապատրաստական աշխատանքներին.
5. Գլխավոր քարտուղարի հանձնարարությամբ ապահովում է նախարարության տարեկան աշխատանքային ծրագրի կազմման և կիսամյակային արդյունքների գնահատման աշխատանքները,
6. Գլխավոր քարտուղարի հանձնարարությամբ իրականացնում է նախարարության կառուցվածքային ստորաբաժանումների և գրասենյակների կողմից նախարարության միջոցառումների ծրագրի և գերական խնդիրների կազմման գործընթացները և դրանց իրականացման աշխատանքների հսկողությունը.
7. իրականացնում է նախարարության ներքին գործավարության կարգի և էլեկտրոնային փաստաթղթաշրջանառության ապահովումը, ինչպես նաև դրանց ճշգրիտ կիրառման նկատմամբ հսկողությունը.
8. մասնակցում է ինտեգրված սոցիալական ծառայությունների տրամադրման համակարգի աշխատանքների կազմակերպմանն ու համակարգված գործունեության ապահովմանը,
9. Գլխավոր քարտուղարի հանձնարարությամբ մասնակցում է նախարարության ենթակայության պետական ոչ առևտրային կազմակերպությունների և փակ բաժնետիրական ընկերության հետ տարվող աշխատանքային գործընթացներին.
10. Գլխավոր քարտուղարի հանձնարարությամբ իրականացնում է քաղաքացիների ընդունելություն.
11. իրականացնում է նախարարության բնականոն գործունեության տնտեսական սպասարկման կազմակերպման աշխատանքների հսկողությունը և տիրող իրավիճակի մասին ներկայացնում տեղեկատվություն Գլխավոր քարտուղարի,
12. կազմակերպում է Նախարարությունում քննարկումների և խորհրդակցությունների անցկացման աշխատանքները.
13. Նախարարությունում կազմակերպում է գործավարության և տեխնիկական սպասարկման աշխատանքները.
Իրավունքները`
· մրցույթի մասնակիցների ներկայացրած փաստաթղթերի քննարկում անձնակազմի կառավարման վարչության հետ.
· նախարարության կառուցվածքային ստորաբաժանումներից պահանջելու տեղեկատվություն տվյալ գործընթացի վերաբերյալ, անհրաշեշտության դեպքւմ կազմակերպել քննարկումներ, հարկ լինելու դեպքուն հրավիրել փոձագետներ.
· գլխավոր քարտուղարի հանձնարարությամբ իրականացնել նախարարության կառուցվածքային ստորաբաժանումների հետ քննարկումներ.
· գլխավոր քարտուղարին ներկայացնել առաջարկություններ Հայաuտանի Հանրապետության օրենսդրությամբ սահմանված կարգով նախարարությանն ամրացված պետական գույքի, այդ թվում ֆինանսական միջոցները տնօրինելու վերաբերյալ.
· իր լիազորությունների շրջանակներում այլ մարմիններից և պաշտոնատար անձանցից ստանլու անհրաժեշտ տեղեկություններ և նյութեր.
· ուսումնասիրելու դիմում-բողոքներում բարձրացված հարցերը և քննարկելու համապատասխան ստորաբաժանման հետ:

Պարտականությունները`
· նախարարության կառուցվածքային ստորաբաժանումներից պահանջելու տեղեկատվություն տվյալ գործընթացի վերաբերյալ, անհրաշեշտության դեպքւմ կազմակերպել քննարկումներ, հարկ լինելու դեպքուն հրավիրել փոձագետներ.
· Գլխավոր քարտուղարի հանձնարարությամբ իրականացնել նախարարության կառուցվածքային ստորաբաժանումների հետ քննարկումներ.
· Գլխավոր քարտուղարին ներկայացնել առաջարկություններ ՀՀ օրենսդրությամբ սահմանված կարգով նախարարությանն ամրացված պետական գույքի, այդ թվում ֆինանսական միջոցները տնօրինելու վերաբերյալ.
· իր լիազորությունների շրջանակներում այլ մարմիններից և պաշտոնատար անձանցից ստանլու անհրաժեշտ տեղեկություններ և նյութեր.
· ուսումնասիրելու դիմում-բողոքներում բարձրաված հարցերը և քննարկելու համապատասխան ստորաբաժանման հետ:
· իր լիազորությունների շրջանակներում նախապատրաստում է առաջարկություններ, տեղեկանքներ, հաշվետվություններ, միջնորդություններ, զեկուցագրեր և այլ գրություններ.
· իր լիազորությունների շրջանակներում ստորագրում է քաղաքացիների դիմումների, դիմում-բողոքների պատասխանները:

	3. Պաշտոնին ներկայացվող պահանջներ
3.1. Կրթություն, որակավորման աստիճանը
Բարձրագույն կրթություն
3.2. Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ
3.3. Աշխատանքային ստաժ, աշխատանքի բնագավառում փորձառություն
[bookmark: _GoBack]Հանրային ծառայության առնվազն չորս տարվա ստաժ կամ հինգ տարվա մասնագիտական աշխատանքային ստաժ կամ պետական կազմակերպությունների և հիմնարկների ղեկավարման բնագավառում` հինգ տարվա աշխատանքային ստաժ:
3.4.  Անհրաժեշտ կոմպետենցիաներ
Ընդհանրական կոմպետենցիաներ՝
1. Առաջնորդում
2. Ռազմավարական պլանավորում
3. Քաղաքականության վերլուծություն, մոնիթորինգ
4. Բարեվարքություն
5. Աշխատակազմի կառավարում (կատարողականի կառավարում)
6. Խնդրի լուծում
7. Որոշումների կայացում
Ընտրանքային կոմպետենցիաներ՝
1. Բանակցությունների վարում
2. Փոփոխությունների կառավարում
3. Կոնֆլիկտների կառավարում
4. Բողոքների բավարարում
5. Ժամանակի կառավարում
6. Ելույթների նախապատրաստում և կազմակերպում
7. Ժողովների և խորհրդակցությունների կազմակերպում և վարում
8. Ֆինանսների և ռեսուրսների կառավարում

	4.Կազմակերպական շրջանակ
4.1. Աշխատանքի կազմակերպման և ղեկավարման պատասխանատվությունը
Պատասխանատու է համապատասխան մարմնի գործունեության որոշակի ոլորտի համակարգման համար։
4.2. Որոշումներ կայացնելու լիազորությունները
Կայացնում է որոշումներ համապատասխան մարմնի գործունեության որոշակի ոլորտի համակարգման շրջանակներում։
4.3.  Գործունեության ազդեցությունը 
Ունի տվյալ մարմնում մեկից ավելի կառուցվածքային ստորաբաժանումների և որոշակի ոլորտի վրա ազդեցություն:
4.4. Շփումները և ներկայացուցչությունը
Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան մարմինը:
4.5. Խնդիրների բարդությունը և դրանց լուծումը
Իր լիազորությունների շրջանակներում բացահայտում, վերլուծում և գնահատում է համապատասխան մարմնի որոշակի ոլորտի և (կամ) կառուցվածքային ստորաբաժանումների խնդիրները, դրանց տալիս է ստեղծագործական և այլընտրանքային լուծումներ։

